১৯৬৯-৭০ ও ১৯৭৫-৭৬ মৌসুমে নিউজিল্যান্ডের নিয়মিত উইকেট-রক্ষক হিসেবে সহস্রাধিক রান ও প্রায় ১০০ ব্যাটসম্যানকে আউট করতে সহায়তা করেছেন। সর্বদাই প্রতিভাধর উইকেট-রক্ষক হিসেবে তার সুনাম ছিল। খেলার বাইরেও নিয়মিতভাবে অনুশীলন করতেন। আক্রমণধর্মী ব্যাটসম্যান হিসেবে প্রায়শঃই নিজ উইকেট বিলিয়ে দিয়ে আসতেন। তবে সময়ের প্রয়োজনে রক্ষণাত্মক ঢংয়েও খেলতেন।

সেন্ট্রাল ডিস্ট্রিক্টসের পক্ষে প্রথম-শ্রেণীর নিউজিল্যান্ডীয় ক্রিকেটে অভিষেক ঘটে কেন ওয়াডসওয়ার্থের। ডিসেম্বর, ১৯৬৮ সালে ২২ বছর বয়সে বেসিন রিজার্ভে ওয়েলিংটনের বিপক্ষে প্লাঙ্কেট শীল্ডে তার এই অভিষেক পর্ব সম্পন্ন হয়েছিল। দুই মাস পর ডুনেডিনে সাউথ আইল্যান্ডের সদস্যরূপে সফরকারী ওয়েস্ট ইন্ডিজ একাদশের বিপক্ষে নিজস্ব প্রথম সেঞ্চুরির সন্ধান পান। এছাড়াও এ স্তরের ক্রিকেটে প্রথমবারের মতো উইকেট-রক্ষণে নিজেকে সম্পৃক্ত করেন।

হক কাপে নেলসনের পক্ষে খেলেছেন তিনি।

ক্রিকেট বিশ্বকাপ
অর্জনসমূহ
প্রথম-শ্রেণীর ক্রিকেট
আন্তর্জাতিক ক্রিকেট